**Отчет**

**на осъществените читалищни дейности на Народно Читалище „Светлина-1905” с.Вълчитрън,общ.Пордим за 2023 година**

Уважаеми дами и господа – членове на читалището,

Отчетът за осъществените читалищни дейности през 2023 година е написан в съответствие с разпоредбите на чл. 26 а, ал. 2 от Закона за народните читалища, Културния календар и План-Програмата за развитие на Народно читалище „Светлина-1905“.

Читалище „Светлина-1905” е културна институция с важната мисия да съхранява, развива и предава традиционните културни и просветни ценности на българската народ както и да укрепва и обединява гражданското общество. В подкрепа на това е и неговата дейност и съществуване вече 118 години .

Читалището ни се утвърди като обществено - значима културна институция със собствен принос в обществения живот, както на селото,така и в община Пордим. То е незаменима среда за изява на таланта и творческата самодейност, както и за опазването на фолклора и народните традиции и обичаи.

Целта ни за 2023 година, бе насочена към съхраняване и модернизиране на читалището като традиционно културно-просветно място,където хората,млади и стари, могат да се занимават с творчество, да общуват с различни изкуства,да изявяват своите таланти.

В съответствие със заложените цели, Устава, Културния календар, Годишната програма за развитие и Закона за народните читалища,основните насоки в работата на читалището през изминалата година бяха свързани със запазване неговия авторитет,постижения и с надграждане на културната дейност чрез:

- поддържане на общодостъпна библиотека и насърчаване на четенето, на

културния обмен и организирането на инициативи с иновативен характер;

- опазване и популяризиране на културното многообразие, на нематериалното

културно наследство, традициите, фолклора и развитие на техния потенциал;

- създаване на добри условия за художественотворческо реализиране и изявя на действащите към читалището културни формации и състави ;

- поддържане и подобряване на материалната база в рамките на

предоставената държавна субсидия и собствените финанси;

- разширяване на социалния обхват на читалищната дейност;

- диалог и партньорство с общината, кметството,училище,детска градина и бизнеса за развитие на културните процеси;

-участия в проекти

През отчетния период Настоятелството работеше с отговорност и сътрудничество. Проведе общо 2 заседания, където се разгледаха различни текущи въпроси и проблеми в работата на читалището, участието в прояви от културния календар. Насрочено и проведено бе Годишно отчетно събрание на 12 март. Читалищното ръководство в своите действия се стараеше да постигне максимално добра атмосфера за работа и да прилага принципа на екипност.

През 2023 година читалищната дейност,както дейността на всички институции работещи с хора и публики , успя да се върне към обичайния ритъм на работа и мероприятия.Читалището положи усилия да разнообрази своята културна и просветна дейност .Плануваните дейности в културния календар се очакваха и провеждаха с огромен интерес и вълнение от страна на местната общност ,повече от тях на открито и през пролетно-летния сезон.Библиотеката продължи да работи с посетители и да провежда мероприятия. Художествените състави продължиха своята репетиционна дейност. Голяма част от организираните турнета и участия във фестивали бяха осъществени, но продължиха участията и в онлайн организирани фестивали.

**БИБЛИОТЕЧНА ДЕЙНОСТ**

Най-традиционната дейност на читалището, от създаването му до днес, е тази на читалищната библиотека. Днес, тя е пряко зависима от съвременните тенденции да бъде информационен център и част от изградената система на глобални библиотеки, като и да продължи да е място за широк достъп на читатели,желаещи да получат познание. Подава се годишната информационна карта в Регистъра на обществените библиотеки към Министерство на Културата . Библиотечния фонд ,през отчетния период ,е 9297 тома художествена,научна,справочна и детска литература. Заети са 2198 броя библиотечни документи,посещенията са 957. През 2023 г. отново кандидатствахме с проект закупихме 80 броя нови книги по Програма „Българските библиотеки -съвременни центрове за четене и информираност“. Библиотеката организира и различни мероприятия и дейности , насочени най-вече към децата и младежите за отбелязване деня на Книгата, седмицата на четенето, Деня на народните будители. През лятната ваканция, освен посещенията със препоръчителни списъци, повечето от дейностите и мероприятията се провеждаха на открито. С особен интерес се посрещаха темите свързани с местните народни обичаи и празници.

**През 2023 г. в библиотеката се проведоха следните празници и събития:**

- Уроци по родолюбие – 19 февруари ,3 март

- Открити часове с децата от началния курс под надслов „Обичам да чета" и „Любими детски книги"- международен ден на книгата

- Баба Марта – изработване на мартеници,подреждане на изложба,тържество в етнографския музей с децата от начален курс на ОУ“Н.Й.Вапцаров“.

- Международен ден на книгата – открит урок с ученици от начален курс на ОУ „Н.Вапцаров”

- Читателска среща-разговор и представяне на книги с писателя НИДАЛ АЛГАФАРИ

-- Читателска среща-разговор и представяне на книги с писателя ХРИСТО СТОЯНОВ

- Ден на народните будители – тържество с ученици от горен курс на ОУ „Н.Вапцаров”

- Национална седмица на четенето –литературно четене с ученици от начален курс на ОУ „Н.Й.Вапцаров“

**КУЛТУРНА ДЕЙНОСТ**

За 2023 година бяха планувани множество традиционни и нови културни събития и инициативи . Стремежът ни бе към обогатяване, разнообразяване и надграждане на културния живот на селото .

Годината започна с празнуване на Бабин ден.

Проведените празници бяха през пролетно-летния сезон, като Баба Марта, Първа пролет, Благовец, Лазаров ден,Еньов ден, Празник на селото, “Празник на пролетта и приятелството“.

Участията на Дамския хор на 10 фолклорни фестивали и събори в страната ,от които са спечелени 3 първи , едно 2 място ,едно 3 място и грамоти. Участвахме и честванетоПрез годината продължиха и посещенията в Изложбената зала „Вълчитрънско златно съкровище“ ,като сред гостите бяха народната певица Валя Балканска ,Нидал Алгафари,Христо Стоянов.

**Празнични програми, чествания,инициативи и народни обичаи проведени през 2023 година:**

- Бабин ден

- Трифон Зарезан

- 1 март –денят на самодееца , Баба Марта в центъра на селото, училището

- 3 март – Тържество и поднасяне на венец на паметника в центъра

И участие в историческа възстановка в гр.Пордим

- Първа пролет

- Благовец

-Празник на селото -21 май

-Еньов ден

- Участие в честването на Юбилей на Читалище с.Тотлебен

-Домакини на Мастър шеф презентация за здравословно хранене

-Коледен празник - базар

Участия,фестивали и награди през 2023 година :

-Фестивал „Цветница в Пордим“, Международен фолклорен фестивал „Цветна Плетеница“ гр.Бухово – 1 място , ФФ „С песните на Мита Стойчева“ с.Обединение -1 място, НФФ“Фолклорни ритми“ Созопол – 1 място,Събор на народното творчество и животновъдството РОЖЕН,“Фолклориада“ с.Коиловци – 3 място,Национален тракийски събор „Богородична стъпка“ -Старозагорски бани- 1 място,Петропавловски събор на народното творчество и Диплом от онлайн фолклорен фестивал на бесарабските българи в Украйна .

**РЪКОВОДНА И ОРГАНИЗАЦИОННА ДЕЙНОСТ**

Основна цел през годината пред Настоятелството на читалището бе изцяло организацията на дейността му - културна,самодейна,библиотечна и информационна. Подават се редовно годишната информационна карта на читалището в Регистъра на народните читалища,информационната карта към Регистъра на обществените библиотеки към Министерство на културата.Редовно и в срок се подават всички декларации, отчети и справки към НОИ, НАП, НСИ, РЕКИЦ Плевен, Община Пордим. Настоятелството проведе 2 заседания, на които бяха обсъждани въпроси свързани с организацията на работа на читалището, текущи въпроси. Проверителната комисия извърши финансова проверка на счетоводните и касови документи и изготви годишния финансов отчет за 2023година.

Подготвихме и кандидатствахме с проект към Национален Фонд „Култура“ за финансиране на фолклорен празник,но за съжаление не бе одобрен.

Читалището работи в пълен синхрон и разбирателство с местната власт – Кметска и Общинска. Работи се съвместно и с Обединено училище „Н.Й.Вапцаров“ и Детската градина по реализирането на дейности,празници и събития. В заключение – 2023 година бе година ползотворна и активна работа на читалището и всички продължихме да работим усилено за запазване и надграждане на постигнатото през годините.

Читалищата, това са единствените културни храмове в България, та дори и в Европа , които пазят,предават и обогатяват народните традиции, създават атмосфера за празници,за общуване и личностно развитие, за Дух и не трябва се оставят да загинат, a напротив - да се поддържат и да отговарят на съвременните модерни тенденции. Да не забравяме, че " Не се гаси туй, що не гасне!"

Задачата и целта ни е, през настоящата година , да продължаваме да вървим напред упорито и да се надяваме ,че въпреки финансовите и други трудности пред нас ще реализираме дейностите и мероприятията заложени в Културния календар на читалището за 2024 година в интерес на цялата местна общност и обогатяване културния живот на селото.